
DR 31.7.2018                                                                    75                   

 
Pihak Kerajaan Persekutuan tidak mahu sorok atau sembunyi di belakang takrifan 

ataupun alasan-alasan berbunga-bunga untuk menutup keadaan hutang yang sebenarnya.  

Saya ingin memberikan penjelasan sekali lagi tentang hutang rasmi. Hutang rasmi 
mengikut takrifan RM687 bilion tidak mencerminkan kedudukan hutang yang sebenarnya. Ini 
kerana apabila anda menjadi penjamin peminjam dan peminjam tidak boleh bayar, bukankah 
anda sudah menjadi peminjam utama ataupun pembayar hutang utama. Jadi memang benar, 
semua tahu penjamin boleh jadi peminjam utama, sungguhpun anda tidak dapat wang tetapi 
sebagai penjamin anda kena bayar juga.  

Ini juga sama dengan Kerajaan Persekutuan. Bila contingent liability, bila 
government guarantee ataupun jaminan kerajaan crystalized, di mana anak syarikat yang kita 
jamin tidak dapat membayar langsung kerana memang syarikat ini telah bankrap. Maka pihak 
Kerajaan Persekutuan terpaksa menanggung dan membayar hutang tersebut. Itulah 
sebabnya kerana Kerajaan Persekutuan hendak bercakap benar. Kita hendak berikan true 
and fair view ke atas penyata kewangan kerajaan.  

Itulah sebabnya seperti yang mula didedahkan oleh Yang Amat Berhormat Perdana 
Menteri, sebenarnya hutang Kerajaan Persekutuan adalah RM1,087 bilion, mencecah RM1 
trilion. Kalau kita lihat pecahannya Tuan Yang di-Pertua, jumlah jaminan Kerajaan 
Persekutuan pada akhir tahun 2017 adalah sebanyak RM238 bilion atau 7.6 peratus daripada 
KDNK.  

Daripada jaminan ini, kita tidak mengambil kira jaminan kerajaan, agensi-agensi 
seperti Khazanah Nasional, TNB yang masih, dengan izin, service oleh agensi tersebut iaitu 
dia masih hidup, dia masih dibayar oleh agensi tersebut dan tidak perlu ditanggung oleh 
Kerajaan Persekutuan. Seperti Khazanah Nasional- RM17 bilion; TNB- RM2.6 bilion; ini kita 
tidak ambil kira. Kita hanya ambil kira yang tidak dapat dibayar, yang dapat dibayar ialah 
RM136 bilion yang dijamin oleh Kerajaan Persekutuan dapat ditanggung dan dibayar.  

Dato’ Seri Dr. Ahmad Zahid bin Hamidi [Bagan Datuk]: Tuan Yang di-Pertua.  

Tuan Lim Guan Eng: Boleh bagi saya sedikit, habis ni nanti... 

Dato’ Seri Dr. Ahmad Zahid bin Hamidi [Bagan Datuk]: Sebelum terus itu, saya 
hendak tanya sedikit saja, sedikit saja. Tadi Yang Berhormat bercakap tentang contingent 
liability dan juga bercakap tentang jaminan terhadap syarikat-syarikat apa yang dipanggil 
sebagai GLC dan juga hutang tidak langsung yang dijamin oleh pihak kerajaan. Saya tahu 
kalau, dengan izin, crystallization adalah juga menjadi satu pertanggungjawaban untuk 
kerajaan. 

Soalan saya, ada atau tidak rekod setakat ini bahawa jaminan oleh pihak kerajaan 
cara jangka pendek atau jangka panjang, tidak mengambil kira credit risk, dengan izin, atau 
tidak ada feasibility study yang dilakukan yang menyebabkan kerajaan terpaksa menanggung 
semua jaminan itu. Jika tidak ada, biarpun dari segi piawaian perakaunan mengambil kira 
apa Yang Berhormat sebut dari segi contingent liability tetapi hutang sebenarnya adalah 
kurang daripada RM1.08 trilion sebagaimana yang disebutkan.  

Persoalan saya, adakah tujuan untuk memperlihatkan bahawa hutang itu bersama 
dengan jaminan itu melebihi RM1 trilion, bukankah itu merupakan satu gambaran secara 
rambang untuk menyebutkan bahawa seolah-olah rakyat terpaksa menanggung semua itu 
dan pada waktu yang sama kerajaan terdahulu telah menggunakan kaedah-kaedah tertentu 
untuk menyebabkan hutang negara yang sebenar adalah melebihi daripada jumlah hutang 
yang disebutkan kerana kononnya rakyat Malaysia dulu tidak pernah mendengar pun 
perkataan trilion, itu dalam jawapan.  

Jadi, saya mohonlah supaya tidak ada manipulasi yang dilakukan untuk memberikan 
gambaran yang dipanggil sebagai adverse statement and to manipulate the figures and to 
confuse the public as a whole, dengan izin. Terima kasih.  

Tuan Lim Guan Eng: Terima kasih Tuan Yang di-Pertua dan terima kasih kepada 
Yang Berhormat Ketua Pembangkang. Tadi Yang Berhormat Ketua Pembangkang sebut 
tentang adverse statement.  

 

 



Pihak Kerajaan Persekutuan tidak mahu sorok atau sembunyi di belakang takrifan. ataupun alasan-alasan berbunga-bunga untuk menutup keadaan hutang yang sebenarnya. Saya ingin memberikan penjelasan sekali lagi tentang hutang rasmi. Hutang rasmi mengikut takrifan RM687 bilion tidak mencerminkan kedudukan hutang yang sebenarnya. Ini kerana apabila anda menjadi penjamin peminjam dan peminjam tidak boleh bayar, bukankah anda sudah menjadi peminjam utama ataupun pembayar hutang utama. Jadi memang benar, semua tahu penjamin boleh jadi peminjam utama, sungguhpun anda tidak dapat wang tetapi sebagai penjamin anda kena bayar juga. Ini juga sama dengan Kerajaan Persekutuan. Bila contingent liability, bila government guarantee ataupun jaminan kerajaan crystalized, di mana anak syarikat yang kita jamin tidak dapat membayar langsung kerana memang syarikat ini telah bankrap. Maka pihak Kerajaan Persekutuan terpaksa menanggung dan membayar hutang tersebut. Itulah sebabnya kerana Kerajaan Persekutuan hendak bercakap benar. Kita hendak berikan true and fair view ke atas penyata kewangan kerajaan. Itulah sebabnya seperti yang mula didedahkan oleh Yang Amat Berhormat Perdana Menteri, sebenarnya hutang Kerajaan Persekutuan adalah RM1,087 bilion, mencecah RM1 trilion. Kalau kita lihat pecahannya Tuan Yang di-Pertua, jumlah jaminan Kerajaan Persekutuan pada akhir tahun 2017 adalah sebanyak RM238 bilion atau 7.6 peratus daripada KDNK. Daripada jaminan ini, kita tidak mengambil kira jaminan kerajaan, agensi-agensi seperti Khazanah Nasional, TNB yang masih, dengan izin, service oleh agensi tersebut iaitu dia masih hidup, dia masih dibayar oleh agensi tersebut dan tidak perlu ditanggung oleh Kerajaan Persekutuan. Seperti Khazanah Nasional- RM17 bilion; TNB- RM2.6 bilion; ini kita tidak ambil kira. Kita hanya ambil kira yang tidak dapat dibayar, yang dapat dibayar ialah RM136 bilion yang dijamin oleh Kerajaan Persekutuan dapat ditanggung dan dibayar. Dato' Seri Dr. Ahmad Zahid bin Hamidi [Bagan Datuk]: Tuan Yang di-Pertua. Tuan Lim Guan Eng: Boleh bagi saya sedikit, habis ni nanti... Dato' Seri Dr. Ahmad Zahid bin Hamidi [Bagan Datuk]: Sebelum terus itu, saya hendak tanya sedikit saja, sedikit saja. Tadi Yang Berhormat bercakap tentang contingent liability dan juga bercakap tentang jaminan terhadap syarikat-syarikat apa yang dipanggil sebagai GLC dan juga hutang tidak langsung yang dijamin oleh pihak kerajaan. Saya tahu kalau, dengan izin, crystallization adalah juga menjadi satu pertanggungjawaban untuk kerajaan. Soalan saya, ada atau tidak rekod setakat ini bahawa jaminan oleh pihak kerajaan cara jangka pendek atau jangka panjang, tidak mengambil kira credit risk, dengan izin, atau tidak ada feasibility study yang dilakukan yang menyebabkan kerajaan terpaksa menanggung semua jaminan itu. Jika tidak ada, biarpun dari segi piawaian perakaunan mengambil kira apa Yang Berhormat sebut dari segi contingent liability tetapi hutang sebenarnya adalah kurang daripada RM1.08 trilion sebagaimana yang disebutkan. Persoalan saya, adakah tujuan untuk memperlihatkan bahawa hutang itu bersama dengan jaminan itu melebihi RM1 trilion, bukankah itu merupakan satu gambaran secara rambang untuk menyebutkan bahawa seolah-olah rakyat terpaksa menanggung semua itu dan pada waktu yang sama kerajaan terdahulu telah menggunakan kaedah-kaedah tertentu untuk menyebabkan hutang negara yang sebenar adalah melebihi daripada jumlah hutang yang disebutkan kerana kononnya rakyat Malaysia dulu tidak pernah mendengar pun perkataan trilion, itu dalam jawapan. Jadi, saya mohonlah supaya tidak ada manipulasi yang dilakukan untuk memberikan gambaran yang dipanggil sebagai adverse statement and to manipulate the figures and to confuse the public as a whole, dengan izin. Terima kasih. Tuan Lim Guan Eng: Terima kasih Tuan Yang di-Pertua dan terima kasih kepada Yang Berhormat Ketua Pembangkang. Tadi Yang Berhormat Ketua Pembangkang sebut tentang adverse statement.